钦定古今图书集成/理学汇编/学行典/第195卷 > 谢海
## 钦定古今图书集成/理学汇编/学行典/第195卷 > 谢海

按《衡州府志》：“谢海，字文渊，童时遇猺贼寇抄，父镛被
掠，祖训育之，每念其父，流涕不自胜。成化丁卯中式，
亲诣猺界赎其父，不可得。知父已殁，乃想像刻木，针
取指血滴于木偶归以礼葬，庐墓三年，誓不禄仕。其
母强之，选授广东惠州府通判。苗贼李大王叛，痛愤
剿平，当道嘉之，卒于官。”